Neuvoston 3 päivänä marraskuuta 1998 vahvistama YHTEINEN KANTA (EY) N:o 65/98 neuvoston direktiivin 98/.../EY antamiseksi ajoneuvojen rekisteröintiasiakirjoista



Virallinen lehti nro C 388 , 14/12/1998 s. 0012



Neuvoston 3 päivänä marraskuuta 1998 vahvistama YHTEINEN KANTA (EY) N:o 65/98 neuvoston direktiivin 98/. . ./EY antamiseksi ajoneuvojen rekisteröintiasiakirjoista (98/C 388/04) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan 1 kohdan d alakohdan, ottaa huomioon komission ehdotuksen (1), ottaa huomioon talous- ja sosiaalikomitean lausunnon (2), noudattaa perustamissopimuksen 189 c artiklassa määrättyä menettelyä (3), sekä katsoo, että 1) yhteisö on toteuttanut tiettyjä toimenpiteitä, joiden tarkoituksena on toteuttaa sisämarkkinat, jotka käsittävät alueen, jolla ei ole sisäisiä rajoja ja jolla tavaroiden, henkilöiden, palvelujen ja pääomien vapaa liikkuvuus taataan perustamissopimuksen määräysten mukaisesti, 2) kaikki jäsenvaltiot vaativat, että toisessa jäsenvaltiossa rekisteröidyn ajoneuvon kuljettajalla on hallussaan kyseiselle ajoneuvolle annettu rekisteröintitodistus edellytyksenä tieliikenteen harjoittamiselle niiden alueella, 3) rekisteröintitodistuksen ulkoasun ja sisällön yhdenmukaistaminen helpottaa sen ymmärtämistä ja edistää siten jossakin jäsenvaltiossa rekisteröityjen ajoneuvojen vapaata liikkuvuutta muiden jäsenvaltioiden tieliikenteessä, 4) rekisteröintitodistuksen sisällön perusteella on voitava tarkistaa, että yhteisön ajokortista 29 päivänä heinäkuuta 1991 annetun neuvoston direktiivin 91/439/ETY (4) mukaisesti myönnetyn ajokortin haltija kuljettaa ainoastaan niiden ajoneuvoluokkien ajoneuvoja, joiden kuljettamiseen hänellä on oikeus; tällainen tarkistus edistää liikenneturvallisuutta, 5) kaikki jäsenvaltiot vaativat toisessa jäsenvaltiossa aiemmin rekisteröidyn ajoneuvon rekisteröinnin välttämättömänä edellytyksenä todistuksen, joka osoittaa kyseisen rekisteröinnin sekä ajoneuvon tekniset ominaisuudet, 6) rekisteröintitodistuksen ulkoasun ja sisällön yhdenmukaistaminen helpottaa toisessa jäsenvaltiossa aiemmin rekisteröityjen ajoneuvojen käyttöön ottoa uudelleen ja edistää sisämarkkinoiden moitteetonta toimintaa, 7) jäsenvaltiot käyttävät joko yksiosaista tai kaksiosaista rekisteröintitodistusta, ja tällä hetkellä on aiheellista sallia näiden kahden järjestelmän rinnakkaisuus, 8) jäsenvaltiot tulkitsevat eri tavoin rekisteröintiasiakirjassa olevia henkilötietoja; tämän vuoksi on sisämarkkinoiden moitteettoman toiminnan sekä vapaan liikkuvuuden ja siihen liittyvien tarkastusten kannalta aiheellista täsmentää, missä ominaisuudessa todistuksessa mainitut henkilöt voivat käyttää ajoneuvoa, jolle todistus on myönnetty, 9) petosten ja varastettujen autojen laittoman kaupan torjuntaan tarkoitettujen tarkastusten helpottamiseksi on tarpeen tehdä tiivistä yhteistyötä jäsenvaltioiden välillä tehokkaan tietojen vaihtojärjestelmän avulla, ja 10) on tarpeen säätää yksinkertaistetusta menettelystä liitteiden I ja II teknisten yksityiskohtien mukauttamiseksi, ON ANTANUT TÄMÄN DIREKTIIVIN: 1 artikla Tätä direktiiviä sovelletaan niihin asiakirjoihin, joita jäsenvaltiot antavat ajoneuvoja rekisteröitäessä. Tämä direktiivi ei rajoita jäsenvaltioiden oikeutta käyttää ajoneuvojen väliaikaiseen rekisteröintiin asiakirjoja, jotka eivät mahdollisesti kaikilta osin vastaa tämän direktiivin vaatimuksia. 2 artikla Tässä direktiivissä tarkoitetaan a) `ajoneuvolla` ajoneuvoja, jotka ovat moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (5) 2 artiklan mukaisia sekä kaksi- ja kolmipyöräisten moottoriajoneuvojen tyyppihyväksynnästä 30 päivänä kesäkuuta 1992 annetun neuvoston direktiivin 92/61/ETY (6) 1 artiklan mukaisia, b) `rekisteröinnillä` viranomaisten antamaa lupaa, joka oikeuttaa ottamaan ajoneuvon käyttöön liikenteessä ja josta ajoneuvo tunnistetaan ja jossa sille annetaan rekisteröintinumerona tunnettu järjestysnumero, c) `rekisteröintitodistuksella` asiakirjaa, joka todistaa, että ajoneuvo on rekisteröity jäsenvaltiossa, d) `rekisteröintitodistuksen haltijalla` henkilöä, jonka nimiin ajoneuvo on rekisteröity. 3 artikla 1. Jäsenvaltioiden on annettava rekisteröintitodistus sellaisille ajoneuvoille, jotka on niiden kansallisen lainsäädännön mukaan rekisteröitävä. Todistuksessa on joko vain yksi liitteen I mukainen osa tai kaksi liitteiden I ja II mukaista osaa. Jäsenvaltiot voivat sallia, että niiden tätä tarkoitusta varten valtuuttamat yksiköt, erityisesti valmistajien yksiköt, täyttävät rekisteröintitodistuksen tekniset osat. 2. Jos ennen tämän direktiivin soveltamista rekisteröidylle ajoneuvolle annetaan uusi rekisteröintitodistus, jäsenvaltiot käyttävät tämän direktiivin mukaista todistusmallia ja voivat täyttää vain ne kohdat, joita varten tarvittavat tiedot ovat saatavilla. 3. Rekisteröintitodistukseen liitteiden I ja II mukaisesti kirjattuja tietoja vastaavat kyseisissä liitteissä esitetyt yhdenmukaistetut yhteisön koodit. 4 artikla Tässä direktiivissä jonkin jäsenvaltion antama rekisteröintitodistus on tunnustettava muissa jäsenvaltioissa tunnistettaessa ajoneuvoa kansainvälisessä liikenteessä tai sen toisessa jäsenvaltiossa tehtävän uuden rekisteröinnin yhteydessä. 5 artikla 1. Jäsenvaltiot voivat ajoneuvon tunnistamiseksi tieliikenteessä vaatia, että kuljettajalla on mukanaan rekisteröintitodistuksen I osa. 2. Toimivaltaisten viranomaisten on vaadittava toisessa jäsenvaltiossa aiemmin rekisteröityä ajoneuvoa uudelleen rekisteröitäessä, että vanhan rekisteröintitodistuksen I osa palautetaan aina ja II osa palautetaan, mikäli se on annettu. Kyseiset viranomaiset ottavat pois vanhan rekisteröintitodistuksen palautetun osan (palautetut osat) ja säilyttävät sen (ne) vähintään kuuden kuukauden ajan. Ne ilmoittavat tästä pois otetun todistuksen antaneen jäsenvaltion viranomaisille kahden kuukauden kuluessa. Ne palauttavat pois otetun todistuksen mainituille viranomaisille, jos nämä sitä pyytävät kuuden kuukauden kuluessa pois ottamisesta. Jos rekisteröintitodistuksessa on I ja II osa ja II osa puuttuu, sen jäsenvaltion toimivaltaiset viranomaiset, jossa uusi rekisteröintihakemus on tehty, voivat poikkeustapauksissa päättää, että ajoneuvo rekisteröidään uudelleen, mutta vasta sen jälkeen, kun ne ovat saaneet kirjallisesti tai sähköisessä muodossa vahvistuksen sen jäsenvaltion toimivaltaisilta viranomaisilta, jossa ajoneuvo oli aiemmin rekisteröity, siitä että hakijalla on oikeus rekisteröidä ajoneuvo uudelleen toisessa jäsenvaltiossa. 6 artikla Tarpeelliset muutokset tämän direktiivin liitteiden mukauttamiseksi tekniikan kehitykseen on tehtävä 7 artiklassa säädettyä menettelyä noudattaen. 7 artikla 1. Kun viitataan tässä artiklassa säädettyyn menettelyyn, komissiota avustaa moottoriajoneuvojen ja niiden perävaunujen katsastusta koskevan jäsenvaltioiden lainsäädännön lähentämisestä 20 päivänä joulukuuta 1996 annetun neuvoston direktiivin 96/96/EY (7) 8 artiklan nojalla perustettu komitea, jäljempänä `komitea`, joka muodostuu jäsenvaltioiden edustajista ja jonka puheenjohtajana on komission edustaja. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiirellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 3. a) Komissio päättää suunnitelluista toimenpiteistä, jos ne ovat komitean lausunnon mukaiset. b) Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. 8 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään . . . (8). Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava komissiolle kirjallisina ne keskeiset kansalliset säännökset, jotka ne antavat tässä direktiivissä tarkoitetuista kysymyksistä. Komissio toimittaa jäsenvaltioille kaikki kansallisten hallintojen käyttämät rekisteröintitodistusmallit. 9 artikla Jäsenvaltioiden on avustettava toisiaan tämän direktiivin täytäntöönpanossa. Ne voivat vaihtaa tietoja kahden- tai monenvälisesti erityisesti ajoneuvon laillisuuden tarkistamiseksi tarvittaessa jäsenvaltiossa, jossa se aikaisemmin oli rekisteröity, ennen sen rekisteröintiä. Tarkistuksessa voidaan käyttää apuna erityisesti yhteenliitettyjä sähköisiä järjestelmiä. 10 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 11 artikla Tämä direktiivi on osoitettu kaikille jäsenvaltioille. Tehty . . . Neuvoston puolesta Puheenjohtaja (1) EYVL C 202, 2.7.1997, s. 13 ja EYVL C 301, 30.9.1998, s. 8. (2) EYVL C 19, 21.1.1998, s. 17. (3) Euroopan parlamentin lausunto annettu 28 päivänä toukokuuta 1998 (EYVL C 195, 22.6.1998, s. 21), neuvoston yhteinen kanta, vahvistettu 3 päivänä marraskuuta 1998 ja Euroopan parlamentin päätös (ei vielä julkaistu virallisessa lehdessä). (4) EYVL L 237, 24.8.1991, s. 1, direktiivi sellaisena kuin se on viimeksi muutettuna direktiivillä 97/26/EY (EYVL L 150, 7.6.1997, s. 41). (5) EYVL L 42, 23.2.1970, s. 1, direktiivi sellaisena kuin se on viimeksi muutettuna komission direktiivillä 98/14/EY (EYVL L 91, 25.3.1998, s. 1). (6) EYVL L 225, 10.8.1992, s. 72, direktiivi sellaisena kuin se muutettuna vuoden 1994 liittymisasiakirjalla. (7) EYVL L 46, 17.2.1997, s. 1. (8) Viisi vuotta direktiivin voimaantulosta. LIITE I REKISTERÖINTITODISTUKSEN I OSA (1) I Rekisteröintitodistus saa olla enintään A4-kokoinen (210 × 297 mm) tai A4-kokoinen taitettuna. II Rekisteröintitodistuksen I osaan käytettävä paperi on suojattava väärentämistä vastaan käyttämällä vähintään kahta seuraavista tekniikoista: - grafiikkaa, - vesileimoja, - fluoresoivia säikeitä, - fluoresoivia painatuksia. III Rekisteröintitodistuksen I osa voi käsittää useita sivuja. Jäsenvaltiot päättävät asiakirjan sivumäärästä asiakirjaan sisällytettävien tietojen ja asiakirjan asettelun mukaan. IV Rekisteröintitodistuksen I osan ensimmäisellä sivulla on oltava: - rekisteröintitodistuksen I osan antaneen jäsenvaltion nimi, - rekisteröintitodistuksen I osan antaneen jäsenvaltion kansainvälinen tunnus; nämä tunnukset ovat seuraavat: >TAULUKON PAIKKA> - toimivaltaisen viranomaisen nimi, - sanat "rekisteröintitodistuksen I osa" tai sana "rekisteröintitodistus", jos todistuksessa on vain yksi osa, painettuina suurikokoisin kirjaimin rekisteröintitodistuksen antaneen jäsenvaltion kielellä tai kielillä; näiden sanojen on oltava painettuina myös Euroopan yhteisön muilla kielillä pienikokoisin kirjaimin sopivan välin päässä, - sanat "Euroopan yhteisö" painettuina rekisteröintitodistuksen I osan antaneen jäsenvaltion kielellä tai kielillä, - asiakirjan numero. V Rekisteröintitodistuksen I osassa on oltava myös seuraavat tiedot, joita edeltävät vastaavat yhdenmukaistetut yhteisön koodit: A) rekisteröintinumero B) ajoneuvon ensimmäisen rekisteröinnin päivämäärä C) henkilötiedot >TAULUKON PAIKKA> D) ajoneuvo >TAULUKON PAIKKA> E) ajoneuvon valmistenumero F) massa: F.1) suurin teknisesti sallittu massa kuormitettuna, lukuun ottamatta moottoripyöriä G) korilla ja, jos kyseessä on muun kuin M1-luokan vetoajoneuvo, kytkentäyksiköllä varustetun käytössä olevan ajoneuvon massa H) rekisteröinnin voimassaolo, jos se on rajoitettu I) kyseisessä todistuksessa tarkoitetun rekisteröinnin päivämäärä K) tyyppihyväksyntänumero (jos saatavilla) P) moottori P.1) kuutiotilavuus (cm³) P.2) suurin nettoteho (kW) (jos saatavilla) P.3) polttoaineen tyyppi tai energianlähde Q) teho-painosuhde kW/kg (ainoastaan moottoripyörien osalta) S) paikkojen lukumäärä S.1) istuinpaikat, mukaan lukien kuljettajan istuin S.2) seisomapaikat (tarvittaessa) VI Rekisteröintitodistuksen I osassa voi lisäksi olla seuraavat tiedot, joita edeltävät vastaavat yhdenmukaistetut yhteisön koodit: C) henkilötiedot >TAULUKON PAIKKA> F) massa F.2) rekisteröintijäsenvaltiossa käytössä olevan ajoneuvon suurin sallittu massa kuormitettuna F.3) rekisteröintijäsenvaltiossa käytössä olevan yhdistelmän suurin sallittu massa kuormitettuna J) ajoneuvoluokka L) akseleiden lukumäärä M) pyörien akseliväli (mm) N) kokonaismassaltaan yli 3 500 kg:n ajoneuvojen osalta suurimman teknisesti sallitun kuormitetun massan jakautuminen akseleille N.1) akseli 1 (kg) N.2) akseli 2 (kg), tarvittaessa N.3) akseli 3 (kg), tarvittaessa N.4) akseli 4 (kg), tarvittaessa N.5) akseli 5 (kg), tarvittaessa O) suurin teknisesti sallittu vedettävä massa O.1) jarruilla varustettu perävaunu (kg) O.2) jarruton perävaunu (kg) P) moottori P.4) nimellisnopeus (rpm) P.5) moottorin sarjanumero R) ajoneuvon väri T) suurin nopeus (km/h) U) äänitaso U.1) paikallaan ollen (dB(A)) U.2) kierrosluku (rpm) U.3) liikkeessä (dB(A)) V) pakokaasupäästöt V.1) CO (g/km tai g/kWh) V.2) HC (g/km tai g/kWh) V.3) NOx (g/km tai g/kWh) V.4) HC + NOx (g/km) V.5) dieselpäästöjen hiukkaset (g/km tai g/kWh) V.6) dieselpäästöjen korjattu absorptiokerroin (rpm) V.7) CO2 (g/km) V.8) yhdistetty polttoaineenkulutus (l/100 km) V.9) merkintä EY-tyyppihyväksynnän ympäristöluokasta: maininta direktiivin 70/220/ETY (2) tai direktiivin 88/77/ETY (3) nojalla sovellettavasta muunnoksesta W) polttoainesäiliön (polttoainesäiliöiden) tilavuus (litraa) VII Jäsenvaltiot voivat sisällyttää (rekisteröintitodistuksen I osaan) muita lisätietoja; erityisesti ne voivat lisätä V ja VI kohdassa tarkoitettuihin tunnistekoodeihin sulkeissa kansallisia lisäkoodeja. (1) Yksiosaisessa rekisteröintitodistuksessa on maininta "rekisteröintitodistus" eikä sen tekstissä viitata I osaan. (2) Moottoriajoneuvojen ottomoottoreiden kaasujen aiheuttaman ilman pilaantumisen estämiseksi toteutettavia toimenpiteitä koskevan jäsenvaltioiden lainsäädännön lähentämisestä 20 päivänä maaliskuuta 1970 annettu neuvoston direktiivi 70/220/ETY (EYVL L 76, 6.4.1970, s. 1), direktiivi sellaisena kuin se on viimeksi muutettuna Euroopan parlamentin ja neuvoston direktiivillä 96/69/EY (EYVL L 282, 1.11.1996, s. 64). (3) Ajoneuvojen dieselmoottoreiden ilman pilaantumista aiheuttavien kaasupäästöjen vähentämistä koskevan jäsenvaltioiden lainsäädännön lähentämisestä 3 päivänä joulukuuta 1987 annettu neuvoston direktiivi 88/77/ETY (EYVL L 36, 9.2.1988, s. 33), direktiivi sellaisena kuin se on viimeksi muutettuna direktiivillä 96/1/EY (EYVL L 40, 17.2.1996, s. 1). LIITE II REKISTERÖINTITODISTUKSEN II OSA (1) I Rekisteröintitodistus saa olla enintään A4-kokoinen (210 × 297 mm) tai A4-kokoinen taitettuna. II Rekisteröintitodistuksen II osaan käytettävä paperi on suojattava väärentämistä vastaan käyttämällä vähintään kahta seuraavista tekniikoista: - grafiikkaa, - vesileimoja, - fluoresoivia säikeitä, - fluoresoivia painatuksia. III Rekisteröintitodistuksen II osa voi käsittää useita sivuja. Jäsenvaltiot päättävät asiakirjan sivumäärästä asiakirjaan sisällytettävien tietojen ja asiakirjan asettelun mukaan. IV Rekisteröintitodistuksen II osan ensimmäisellä sivulla on oltava: - rekisteröintitodistuksen II osan antaneen jäsenvaltion nimi, - rekisteröintitodistuksen II osan antaneen jäsenvaltion kansainvälinen tunnus; nämä tunnukset ovat seuraavat: >TAULUKON PAIKKA> - toimivaltaisen viranomaisen nimi, - sanat "rekisteröintitodistuksen II osa" painettuina suurikokoisin kirjaimin rekisteröintitodistuksen antaneen jäsenvaltion kielellä tai kielillä; näiden sanojen on oltava painettuina myös Euroopan yhteisön muilla kielillä pienikokoisin kirjaimin sopivan välin päässä, - sanat "Euroopan yhteisö" painettuina rekisteröintitodistuksen II osan antaneen jäsenvaltion kielellä tai kielillä, - asiakirjan numero. V Rekisteröintitodistuksen II osassa on oltava myös seuraavat tiedot, joita edeltävät vastaavat yhdenmukaistetut yhteisön koodit: A) rekisteröintinumero B) ajoneuvon ensimmäisen rekisteröinnin päivämäärä D) ajoneuvo: >TAULUKON PAIKKA> E) ajoneuvon valmistenumero K) tyyppihyväksyntänumero (jos saatavilla) VI Rekisteröintitodistuksen II osassa voi lisäksi olla seuraavat tiedot, joita edeltävät vastaavat yhdenmukaistetut yhteisön koodit: C) henkilötiedot >TAULUKON PAIKKA> J) ajoneuvoluokka VII Jäsenvaltiot voivat sisällyttää rekisteröintitodistuksen II osaan muita lisätietoja; erityisesti ne voivat lisätä V ja VI kohdassa tarkoitettuihin tunnistekoodeihin sulkeissa kansallisia lisäkoodeja. (1) Tämä liite koskee vain rekisteröintitodistuksia, joissa on I ja II osa. NEUVOSTON PERUSTELUT I JOHDANTO Komissio antoi neuvostolle ajoneuvojen rekisteröintiasiakirjoja koskevan ehdotuksen (1) neuvoston direktiiviksi 2. kesäkuuta 1997. Ehdotus perustuu EY:n perustamissopimuksen 75 artiklan 1 kohdan d alakohtaan. Euroopan parlamentti antoi lausuntonsa komission ehdotuksesta 28. toukokuuta 1998 (2) ja talous- ja sosiaalikomitea 29. lokakuuta 1997 (3). Komissio antoi neuvostolle Euroopan parlamentin lausunnon perusteella muutetun ehdotuksen 7. elokuuta 1998 (4). Neuvosto vahvisti yhteisen kantansa EY:n perustamissopimuksen 189 c artiklan mukaisesti 3 päivänä marraskuuta 1998. II EHDOTUKSEN TAVOITTEET Ehdotuksella pyritään yhdenmukaistamaan yhteisön moottoriajoneuvojen rekisteröintitodistusten ulkoasu ja sisältö yhteisön sisäisen tieliikenteen helpottamiseksi, liikenneturvallisuuden lisäämiseksi ja sisämarkkinoiden toimivuuden parantamiseksi. Jäsenvaltiot laativat nykyään moottoriajoneuvojen rekisteröintiasiakirjat ja ne ovat erilaisia eri jäsenvaltioissa. Ainoat asiakirjoja koskevat kansainväliset säännökset ovat tieliikennettä koskevassa Wienin yleissopimuksessa (5). III NEUVOSTON YHTEISEN KANNAN ERITTELY Neuvoston yhteinen kanta noudattaa komission muutettua ehdotusta, joka sisältää kaksi Euroopan parlamentin kuudesta tarkistuksesta, jollei alla mainituista muutoksista muuta johdu: - komission ehdottamassa 3 artiklassa asetetaan etusijalle rekisteröintitodistus, jossa on kaksi erillistä osaa; toinen niistä on varattu tieliikenteeseen ja se säilytetään ajoneuvossa, toinen on tarkoitettu uutta rekisteröintiä varten toisessa jäsenvaltiossa. Jäsenvaltiot voivat yhteisen kannan mukaan kuitenkin antaa tietyin edellytyksin edelleen todistuksen, jossa on vain yksi osa. Koska kuitenkin otetaan huomioon jäsenvaltioiden eroavaisuudet, yhteistä kantaa koskevan ehdotuksen 3 artiklassa ei vaadita kaksiosaista rekisteröintiasiakirjaa, vaan sen mukaan jäsenvaltiot voivat antaa joko kaksi- tai yksiosaisen rekisteröintitodistuksen. - komission ehdottamassa 3 artiklan 3 kohdassa säädetään, että aikaisemmin toisessa jäsenvaltiossa rekisteröityä ajoneuvoa uudelleen rekisteröitäessä toimivaltaiset viranomaiset palauttavat (kaksiosaisen) todistuksen sen antaneen jäsenvaltion viranomaisille. Yhteistä kantaa koskevan ehdotuksen 5 artiklassa säädetään, että viranomaiset, joiden on huolehdittava edellä mainitusta uudelleen rekisteröinnistä, säilyttävät entistä todistusta (osaa I aina ja osaa II, mikäli se on annettu) vähintään kuusi kuukautta ja ilmoittavat tästä kahden kuukauden kuluessa todistuksen antaneelle viranomaiselle. Jos viimeksi mainittu viranomainen sitä pyytää, uudesta rekisteröinnistä vastaavat viranomaiset palauttavat entisen todistuksen kuuden kuukauden kuluessa todistuksen pois ottamisesta. - Yhteistä kantaa koskevan ehdotuksen 9 artiklassa täsmennetään komission ehdottamaa 10 artiklaa. Siinä säädetään ajoneuvojen omistusoikeuden siirtymistä koskevasta, erityisesti sähköisestä tietojen vaihdosta, jotta saataisiin parempi suoja ajoneuvojen laitonta kauppaa vastaan. IV EUROOPAN PARLAMENTIN TARKISTUKSET 1. Neuvosto noudatti komission muutettua ehdotusta ottaen huomioon alla olevat Euroopan parlamentin tarkistukset: - yhteisen kannan 8 artiklan 2 kohtaan otetaan tietojen vaihdon parantamiseksi tarkistus 4, jossa säädetään, että komissio ilmoittaa jäsenvaltioille kaikki kansallisten hallintojen käyttämät rekisteröintitodistusmallit; - yhteisen kannan liitteessä I olevassa VI osassa otetaan petosten torjuntatoimenpiteenä huomioon tarkistus 5, jolla lisätään moottorin tunnistenumero rekisteröintitodistuksessa olevien tietojen luetteloon. 2. Euroopan parlamentin tarkistukset, joita neuvosto ja komissio eivät hyväksyneet Neuvosto ei hyväksynyt komission muutettua ehdotusta noudattaen: - tarkistusta 1, jolla oli tarkoitus lisätä direktiiviin uusi johdanto-osan kappale, jossa todettaisiin, että ehdotus on vasta ensimmäinen askel kohti täydellisempää yhdenmukaistamista. Neuvosto muistutti, että ehdotettu johdanto-osan kappale ei vastannut mitään erityistä yhteisen kannan säännöstä ja arvioi, että ei ollut sopivaa säätää, että direktiiviä muutettaisiin ottaen huomioon hallinnollinen rasite ja kustannukset, jotka rekisteröintitodistuksen muuttaminen aiheuttaisi; - tarkistukset 2 ja 6, joilla oli tarkoitus lisätä direktiivin liitteessä I olevaan I osaan uusi VII a kohta ja sitä vastaava johdanto-osan kappale, jotta jäsenvaltioilla olisi mahdollisuus ilmoittaa rekisteröintitodistuksen osassa I turvamerkinnät tai -koodit, joilla torjutaan petoksia ja sijoitettaisiin ajoneuvoon tai sen osiin. Neuvosto katsoi, että on vältettävä sitä, että jäsenvaltioiden on annettava uusi todistus aina kun ajoneuvoon tehdään pieniä muutoksia; - tarkistuksella 3 oli tarkoitus lykätä kuudella kuukaudella direktiivin saattamista osaksi kansallista lainsäädäntöä ja sen täytäntöönpanoa. Neuvosto katsoi, että oli parempi säätää, että direktiivi on pantava täytäntöön viiden vuoden kuluessa sen voimaantulosta. (1) EYVL C 202, 2.7.1997, s. 13. (2) EYVL C 195, 22.6.1998, s. 21. (3) EYVL C 19, 21.1.1998, s. 17. (4) EYVL C 301, 30.9.1998, s. 8. (5) Yleissopimus tieliikenteestä, tehty Wienissä 8. marraskuuta 1968 Yhdistyneiden Kansakuntien Euroopan talouskomission puitteissa.